যুবভারতীতে মেসি, দেখুন লাইভ

ওয়েবডেস্ক- যুবভারতীতে (Yuva Bharati Krirangan ) মেসি (Lionel Messi), চারিদিকে শুধুই উচ্ছ্বাস, উচ্ছ্বাস আর উচ্ছ্বাস। ফুটবলের রাজপুত্রকে (Prince Of Football) কাছে পেয়ে বাঁধভাঙা উন্মাদনায় কাঁপছে যুবভারতী। গোটা যুবভারতী আজ  মেসি জ্বরে কাবু।

ফুটবলের প্রতি এই উন্মাদনা, এই আবেগ বুঝিয়ে দিচ্ছে এই শহরের নাম কলকাতা। কলকাতা মানেই ফুটবল আর ফুটবল মানেই কলকাতা, এক খেলা পাগল শহর এই তিলোত্তমা। সেই উচ্ছ্বাসই আজ প্রতি পরতে পরতে ভেঙে পড়ছে যুবভারতীতে। ফুটবলের রাজপুত্রকে সামনে পেয়ে আজ কলকাতার আবেগ প্রকাশের ভাষা নেই। শহর কলকাতা মধ্যরাত থেকেই প্রতি মিনিট, প্রতি সেকেন্ড শুধু তাঁর অপেক্ষাতেই প্রহর গুনেছে।

কলকাতা মেসিময়। দীর্ঘ ১৪ বছর পর ভোর রাতেই তিলোত্তমায় পা রাখেন ফুটবলের রাজপুত্র। যাকে একবার সামনে থেকে দেখার জন্য ঠান্ডাকে উপেক্ষা করে প্রায় সারা রাত ধরে বিমান বিন্দরে অপেক্ষা অগণিত মেসি প্রেমীদের। তাঁর এই সফরকে কেন্দ্র করে সেজে উঠেছে তিলোত্তমা, সেই সঙ্গে কড়া নিরাপত্তার মোড়কে শহর।

আজ মেসির সঙ্গে বাড়তি পাওনা বলিউড বাদশা শাহরুখ খান। ইতিমধ্যেই মেসিকে দেখার জন্য যুবভারতী ক্রীড়াঙ্গনের সব টিকিট শেষ। চারিদিকে শুধুই টিকিটের হাহাকার। শেষ এমনভাবে কলকাতার মানুষ কবে মেতেছে তা মনে করতে পারছে না মানুষ।

বেশ কয়েকদিন আগেই ক্রীড়া উদ্যোক্তা শতদ্রু দত্ত (যিনি মেসিকে নিয়ে আসছেন) জানান, মেসিকে বাঙালি খাবার ও পোশাক দেওয়া হবে। যুবভারতী তাঁকে বরণ করতে উপস্থিত থাকবেন রাজ্যের মুখ্যমন্ত্রী মমতা বন্দ্যোপাধ্যায়, প্রাক্তন ভারত অধিনায়ক সৌরভ গঙ্গোপাধ্যায় ও বলিউড বাদশা শাহরুখ খান। আমন্ত্রণ জানানো হয়েছে লিয়েন্ডার পেজকে।

আরও পড়ুন-  কলকাতায় লিওনেল মেসি, দেখুন এয়ারপোর্টের ভিডিও

বলা যায় এক ঝটিকা সফরেই কলকাতায় মেসি। সেখানেই উপরি পাওনা শাহরুখ খান। তিনদিনের কর্মসূচি নিয়ে ভারতে এসেছেন স্বপ্নের রাজপুত্র। কলকাতা ছাড়া হায়দরাবাদ, মুম্বই ও নয়া দিল্লিতে যাবেন লিওনেল মেসি।

প্রধানমন্ত্রী নরেন্দ্র মোদির (Narendra Modi) সঙ্গেও দেখা করার কথা রয়েছে তাঁর। তবে কলকাতার তাঁর এই সফর আলাদামাত্রা জুড়েছে। লেকটাউনে বসছে মেসির ৭০ ফুটের মূর্তি। যা আজ উদ্বোধন করবেন তিনি।

দেখুন ভিডিও-